મહિન્દ્રા ટૂ વ્હીલર્સ દ્વારા ભારતીય ઓટોમોબાઇલના સ્કૂટર સેગ્મેન્ટમાં પોતાનું નવુ સ્કૂટર ગસ્ટોને તાજેતરમાં લોન્ચ કર્યું છે. આ ભારતીય ઓટોમોબાઇલ કંપનીએ પોતાની આ નવી પ્રોડક્ટને વિકસાવવામાં ઘણો જ સમય લગાવ્યો છે. આ ટૂ વ્હીલર સેગ્મેન્ટમાં અપેક્ષાકૃત નવી પ્રોડક્ટ છે. મહિન્દ્રા દ્વારા આ સ્કૂટર બનાવવાની જાહેરાત કરવામાં આવી ત્યારથી લઇને તેને લોન્ચ કરવામાં આવ્યું તે પહેલા તેના અનેક નામો ચર્ચામાં આવ્યા હતા. જેમાં પહેલા તેને જી101 કહેવામાં આવી રહ્યું હતું, આ સિવાયના અનેક નામોએ પણ અફવાનું બજાર ગરમ કર્યું હતું. જોકે મહિન્દ્રા ટૂ વ્હીલર્સે પોતાના નવા સ્કૂટરનું નામ ગસ્ટો રાખ્યું છે, જેનો અર્થ ઝપાટાભેર આવતો પવન એવો થાય છે.